kardosdrur/scandi-wiki huggingface dataset:
Flying Enterprise (flyselskab)

Flying Enterprise AS Denmark, var det første egentlige charterflyselskab i Danmark, aktivt fra 1959 til 1965. Selskabet er opkaldt efter skibet Flying Enterprise, med danskfødte kaptajn Kurt Carlsen, der ved årsskiftet 1952 blev verdenskendt under kampen med at redde det kæntrede skib og dets hemmelige last.

Selskabet blev stiftet juli 1959 af 2 tidligere SAS-ansatte, Hans Linde og Finn Nielsen, der ønskede at udfordre SAS, som dengang havde et negativt syn på charterflyvninger. Tidligere, i 1950'erne, havde rejsearrangøren Aero-Lloyd opereret som chartertransportør med et Douglas DC-3 fly.

Flying Enterprise opererede med 5 stk. Canadair C-4 Argonaut, et 4-motors propelfly, der var en Canadisk videreudvikling af det amerikanske Douglas DC-4 fly. De var alle lejet fra Overseas Aviation og havde tidligere fløjet hos det britiske selskab BOAC. Flyene var oprindeligt beregnet til 62 passagerer, men i ombygget charterversion med plads op til 90 passagerer. De danske indregistreringer var: OY-AAH, OY-AAI, OY-AFA, OY-AFB og OY-AFC, dog var kun 4 fly i samtidig drift hos Flying Enterpise, og de udgik af det danske register i 1965.

I 1960 indgik Flying Enterprise kontrakt med Simon Spies om, at selskabet skulle flyve gæster for Spies Rejser sydpå.

Fra 1964 rådede Flying Entreprise over fire Douglas DC-7, 4-motors propelfly med plads op til 112 passagerer i charter version. To af flyene (OY-DMP og OY-DMR) var registreret til Flying Enterprise, men angivelig lejet fra svenske Osterman Air Charter, flyene overgik senere til charterselskabet Internord. De andre to fly var lejet hos Simon Spies, der samme år havde oprettet Conair of Scandianavia (Consolidated Aircraft Corporation of Scandinavia A/S), ikke at forveksle med det samtidige australske luftfartsselskab Conair, med det formål at udleje fly til luftfartsselskaber. Den første og eneste kunde var Flying Entreprise.

I marts 1965 gik Flying Entreprise imidlertid konkurs, og da den på daværende tidspunkt eneste charterkunde var Spies Rejser, der tillige ejede to af DC-7 flyene (OY-DMY og OY-DMS), valgte Simon Spies selv at gå ind i charterbranchen. Conair of Scandinavia overtog derfor Flying Enterprises hangar, organisation og personale.

I dag er selskabet efter sammenlægninger og salg blevet en del af Thomas Cook Airlines Scandinavia.

Henvisninger og referencer 

Etableret i 1959
Tidligere flyselskaber i Danmark
Ophørt i 1965
Jesu dåb

Jesu dåb står beskrevet i alle fire evangelier. Alle fire steder står der, at det var Johannes Døberen, som døbte Jesus i Jordanfloden. Da Jesus var blevet døbt, dalede Helligånden ned fra himlen som/ligesom/i legemlig skikkelse som en due. Samtidig hørtes der en røst fra himlen, der sagde: Dette er min elskede søn, i ham har jeg fundet velbehag (Mark kap.1 v. 11), og Du er min søn. I dig har jeg fundet velbehag (Luk kap.3 v.22)(Matt kap.3 v.17).

Eksterne henvisninger

Noter 

Jesus
Begivenheder i Det Nye Testamente
James Price (komponist)

James Price (født 20. november 1959 i København) er en dansk komponist, kapelmester, restauratør og tv-kok.

Karriere 
Han er uddannet i komposition ved Det Kongelige Danske Musikkonservatorium, hvor han studerede i perioden 1979-1984.
Allerede som 20 årig begyndte han som kapelmester, komponist og arrangør.

Han har således skrevet musik til et hav af revyer gerne i samarbejde med broderen, Adam. I 1983 og 1996 blev han udnævnt til Årets Revykomponist. Han har også komponeret musik til film og tv, f.eks. To som elsker hinanden, Flemming og Berit og Madsen & co..

Han er meget interesseret i gastronomi og er medlem af Det Danske Gastronomiske Akademi. Interessen deles af broderen, og siden 2008 har de været værter på madprogrammet Spise med Price først på DR2 og siden på DR1. I 2012 medvirkede han i serien Price inviterer på DR1, hvor han selv optræder sammen med en inviteret og kendt gæst.

I 2011 åbnede han den første restaurant Brdr. Price sammen med broderen Adam Price og to forretningspartnere. Siden er 5 restauranter kommet til, fordelt i hele Danmark (Rosenborggade i København, Tivoli (København), Herning, Aalborg og Kongens Lyngby).

Price startede i 2020 en YouTube-kanal kaldt James' køkken med madlavningsvideoer.

Hæder 
 Årets komponist ved Revyernes Revy
 1983
 1996
 2004
 2014

Privatliv 

Han er søn af skuespillerparret Birgitte Price og John Price og storebror til manuskriptforfatteren Adam Price.

I slutningen af 2018 blev Prices sommerhus solgt for 5,25 mio. kr. Huset havde været brugt i flere afsnit af Spise med Price.

Han har en søn fra et tidligere ægteskab.

TV 
 Spise med Price - Adam Price
 Price og Blomsterberg - Med Mette Blomsterberg
 Price inviterer - Adam Price og div gæster

Litteratur 
 Kühlmann, Lone: Nålen i armen – slægten og brødrene Price. Wilhelm Hansen, 2007. 
 Kühlmann, Lone: Brødrene Price - Maden, musikken, livet & kærligheden. Gyldendal, 2010.

Referencer

Eksterne henvisninger 

 
 Spise med price på DRs website

Komponister fra Danmark
Dirigenter fra Danmark
Personer fra København
Kogebogsforfattere fra Danmark
James 3
Restauratører fra Danmark
Dansksprogede forfattere fra Danmark
Personer i Kraks Blå Bog
Providence (flertydig)

Providence har flere betydninger:

 Providence – hovedstad i den amerikanske stat Rhode Island
 Providence (film) – en film fra 1977 af Alain Resnais
 Providence (tv-serie) – NBC tv-serie
Slesvigs bisperække

Slesvigs bisperække begynder med Slesvig Stifts oprettelse i 948.

947/48 Adaldag 
947 Hored
948–968 Marco
995 Poppo
 Folkbert
999–1026 Ekkehard
1026–1034 Rudolf
1043–1085 Ratolf
1085 Sigvard
1106 Gunner
1120–1135 Adelbert
1135–1139 Rike
1140–1141 Hermann
1141–1145 Occo
1145–1161 Esbern
1161–1167 Occo
1167–1179 Friedrich
1179–1192 Biskop Valdemar (søn af Knud 5.)
1192–1233 Nikolaus 1.
1234–1238 Tyge
1240-1244 Johannes 1.
1244–1255 Eskil
1255–1265 Nikolaus 2.
1265–1282 Bonde (1268 blev Svavsted bispesæde)
1282–1287 Jakob
1287–1307 Berthold 
1308–1331 Johannes 2. af Bokholt
1331–1342 Hellembert
1343–1351 Heinrich 1. af Warendorp
1351–1354 Dietrich Kagelwit
1354–1369 Nikolaus 3. Brun
1370–1374 Heinrich 2. 
1375–1421 Johann 3. Skondelev
1421–1428 Heinrich 3.
1429–1474 Nikolaus 4.
1474–1488 Helrich 
1488–1499 Eggert Dürkop
1499–1502 Juan de Castro
1502–1507 Detlef Pogwisch
1507–1542 Gottschalk af Ahlefeldt (den sidste katolske biskop)
1542–1551 Tilemann af Hussen
1551–1556 Hertug Frederik (søn af Frederik 1.)
1556–1586 Hertug Adolf af Slesvig-Holsten-Gottorp
1562–1593 Paul af Eitzen (som superintendent)
1593–1602 Jacob Fabricius der Ältere (puperintendent)
1602–1624 Hertug Ulrik (søn af Frederik 2.)

 
Lister over personer
Ahlsdorf

Ahlsdorf er en kommune i landkreis Mansfeld-Südharz i den tyske delstat Sachsen-Anhalt.

Ahlsdorf ligger ca. 7 km vest for Eisleben. Kommunen hører til Verwaltungsgemeinschaft Mansfelder Grund-Helbra som har administration i den nærliggende landsby Helbra.

I Ahlsdorf ligger også landsbyen Ziegelrode.

Ahlsdorf er kendt tilbage til 780; navnet var tidligere stavet Alsdorf.

Eksterne henvisninger 

 Websted for Verwaltungsgemeinschaft Verwaltungsgemeinschaft Mansfelder Grund-Helbra
Flying Enterprise (flertydig)

Flying Enterprise har flere betydninger:

 Flying Enterprise – amerikansk fragtskib, som blev kendt for sit forlis i 1952, under kommando af dansk/ amerikaneren, kaptajn Carlsen
 Flying Enterprise (flyselskab) – første danske fly-charterselskab
Leona Lewis

Leona Louise Lewis (født 3. april 1985 i London) er en engelsk sangerinde.

Lewis blev den første kvindelige vinder af The X Factor i 2006. Med sejren måtte hun frigive sin debutsingle "A Moment Like This" (et cover af Kelly Clarksons første hit, skrevet af Jörgen Elofsson), som senere blev udgivet på debutalbumet Spirit i 2007. Sangen blev meget godt modtaget og blev omtalt som årets julesingle.

Singlen hun er bedst kendt for er "Bleeding Love", der kom ud i 2007, den blev en bestseller i Storbritannien og mange andre steder rundt om i verden.

Eksterne henvisninger 
 

Sangere fra England
X Factor-deltagere
X Factor-dommere
Veganere
Blaenau Ffestiniog

Blaenau Ffestiniog er en by i Nordwales i grevskabet Gwynedd i Ffestiniog-dalen mellem bjergkæderne Manod og Moelwyn. Byen ligger også indenfor nationalparken Snowdonia, men er ikke omfattet af denne. Den er for Wales' skiferindustri, men kun én mine er stadig i drift. Byen er også endestation for Conwy Valley Line og smalsporsbanen Ffestiniog railway til Porthmadog. En tredje nu nedlagt jernbane fortsætter ud af byen mod øst til det nu lukkede kernekraftværk Traswfynydd.

På skiferindustriens højdepunkt omkring år 1900 var adskillige miner i drift, og byen havde mere end 10.000 indbyggere, mens den i dag har under 5.000, og det primære erhverv er turisme. Overalt i og rundt om byen ligger de massive efterladenskaber fra skiferindustrien, og flere steder har området nærmest karakter af et spøgelses- eller månelandskab.

Det meste af byen ligger omkring hovedgaden, som er en lille del af A470 fra Cardiff til Llandudno. Nord for byen går vejen over bjergene, inden den bevæger sig ned igennem Conwy Valley.

Seværdigheder 
 Lllechwedd Slate Caverns er en stor, men nu lukket mine, har et lille museum og en lille jernbane. En speciel bane fører ned i den dybe del af minen. Flere forskellige rundvisninger og aktiviteter.
 Gloddfa Ganol / Oakeley Quarry er efter sigende verdens største skifermine og stadig i drift.

Byer i Wales
Lara Croft Tomb Raider: The Cradle of Life

Lara Croft Tomb Raider: The Cradle of Life er anden filmudgivelse i Tomb Raider-serien, og efterfølgeren til Lara Croft: Tomb Raider, begge med Angelina Jolie i rollen som den britiske arkæolog Lara Croft. Filmen er instrueret af Jan De Bont, skrevet af Dean Georgaris og udgivet i 2003.

Handling

Medvirkende

Soundtrack 

Musikken i filmen er komponeret og dirigeret af Alan Silvestri. Den er udført af London Symphony Orchestra.

Referencer

Eksterne henvisninger 
 

Amerikanske film fra 2003
Tomb Raider
Bostrup

Bostrup er et stednavn for et område i Midtjylland, nær landsbyerne Lyby og Jebjerg i Salling. Stedet ligger i Skive Kommune og tilhører Region Midtjylland. Bostrup er historisk kendt for at der fra 1688 var et fælles tingsted for hele Salling på Bostrup Tinghøj.Bostrup ligger i Lyby Sogn

Den største gård i området, Bostrup Østergaard, havde oprindeligt et større jordtilligende. En del herfra blev undervejs udlagt til husmandsbrug – i nutiden genopslugt af større gårdbrug.

Øster Bostrup er betegnelsen for området nærmest Bostrup Østergaard, og har historisk haft en karakter, der nærmede sig landsbyens. Vestre Bostrup, hvor tinghøjen lå, har histrorisk været mere øde – og gik under betegnelsen Bostrup Hede.

I Vestre Bostrup ligger en ejendom, der historisk indeholdt Bostrup Kro. Det fortælles f.eks., at politikeren Jens Peter Dalsgaard blev opstillet som folketingskandidat ved et møde på kroen i 1883.

Eksterne henvisninger 
"Hedejord midt i Salling"

Lokaliteter i Skive Kommune
Pontiac (Michigan)

Pontiac er en amerikansk by og administrativt centrum i det amerikanske county Oakland County, i staten Michigan. Byen har  indbyggere.

Ekstern henvisning 
 Pontiacs hjemmeside (engelsk)

Byer i Michigan
Forstæder til Detroit
Sjægt

En sjægt er en sprydrigget klinkbygget fiskerjolle rigget med storsejl, topsejl og fok. Fartøjet blev anvendt til fiskeri på Limfjorden i perioden ca. 1850 – 1920.

Sjægten adskiller sig fra andre samtidige fiskerjoller ved, at den er slankere og skarpere i skroget og fokken er forholdsvis stor. Den fører aldrig klyver.

I modsætning til andre farvandes joller er sjægten relativt smal og højt rigget.

Typen er formentlig indført til Limfjorden fra det sydlige Norge omkring 1850 til brug i datidens nye fiskeri med snurrevod.

I begyndelsen af 1900-tallet afløstes sjægten af motorjoller og mistede sin betydning som fiskerbåd.

Siden midten af 1970'erne har sjægten fået en renæssance som fritidsfartøj, hvor nogle personer i Limfjordsområdet påbegyndte restaurering af disse fartøjer til rekreativ sejlads.

Nybyggede kopier af gamle sjægte forekommer.

I 2008 er der ca. 100 sejlende sjægte på Limfjorden. Den største flåde ligger i Hjarbæk, hvor der hvert år afvikles verdensmesterskab for sjægt.

Kilder, eksterne henvisninger, litteratur 
 Hjarbæk Sjægtelaug, VM i Sjægtesejlads
 Limfjordsmuseet, sjægtregister 
 H. Nørgaard Pedersen: Limfjordssjægten, Fiskeri- og Søfartsmuseet 1976, 

Joller
Jais

Jais er et drengenavn, der kun kendes fra Danmark. Det er oprindeligt en jysk forkortelse af Johannes. Navnet er sjældent forekommende, idet blot omkring 100 personer bærer det ifølge Danmarks Statistik.

Kendte personer med navnet 
 Jais Nielsen, dansk kunstner.

Noter 

Drengenavne
Anni Lippert

Anni Lippert (født 10. april 1928), uddannet på et reklamebureau, er en dansk tegner hvis produktion hovedsagelig omfatter erotiske emner.

Anni Lippert har blandt andet leveret tegninger til årshæftet Hudibras og ugebladet Se og Hør samt tegnet plakater, julekort og kravlenisseark. I 1996 tegnede hun årets plakat for Bakken.

I perioden 1962 – 1965 boede Lippert i Paris, og solgte tegninger til franske blade og aviser. Playboy var interesseret i hendes tegninger - hvis hun ville lave dem lidt frækkere, men det blev ikke til noget for det ville Anni Lippert ikke. I 1967 udgav Stig Vendelkærs forlag hendes bog Erotik i streg.

Eksterne kilder/henvisninger 

 Om Lippert  på comicart.dk

Tegnere fra Danmark
Hjarnø Kirke

Hjarnø Kirke under Hjarnø Sogn, Hedensted Provsti og Haderslev Stift på øen Hjarnø i Horsens Fjord er formodentlig fra 1500-tallet. Den er beliggende øst for færgelejet. Oprindelig var kirken uden tårn, men i 1877 tilføjedes et lille bindingsværkstårn på kirken. I spiret hænger kirkeklokken, som er fremstillet omkring 1425 og bærer indskriften:

"Help Maria – Paulus nis eskel"

Den hvidkalkede kirke opført af kampesten er ombygget flere gange, bl.a. efter en brand i 1804, og det er derfor vanskeligt at fastsætte dens nøjagtige alder, men den er senest fra slutningen af middelalderen.

Over kirkens eneste indgang på nordsiden er der en rundbue, som ikke ses på grund af det lave loft på det senere tilbyggede våbenhus. I våbenhuset findes en gravspade, hvis skaft er lavet af pastor Fenger i Glud omkring 1940. I skaftet er der indskåret symboler for ordene ved jordpåkastelse, en vintergæk, et kors og en opgående sol.

Kirkerummet med 50 siddepladser blev tidligere opvarmet om vinteren af en kakkelovn. Koret er forholdsvis stort. Her står den gamle døbefont af granit fra 1100- eller 1200-tallet, hvis hulning dækkes af en træramme om et smukt, gammelt døbefad. Fontens alder tyder på, at der har været en kirke på øen på dette tidspunkt.

Altertavlen og prædikestol i nyklassisk stil fra 1805 er udskåret af billedskæreren Jens Hiernø i Horsens. Over alteret er der en altertavle (nyklassisk) med et maleri af maleren Wenzel Ulrik Tornøe forestillende Jesus ved Nadveren. På alteret står et alterbæger af sølv, som er skænket kirken af Jacob Sørensen, Glud i året 1641. Desuden findes der to gamle messinglysestager og en syvarmet lysestage af malm, skænket kirken af gårdejer N. Vestergaard og hustru (omkring 1930). Nytår 1960 modtog kirken en smuk dåbskande i sølv af en anonym giver.

Kirkeskibet fra 1955 er en model af et vikingeskib, der henviser til øens skibssætninger. Orgelet fra 1839 er fremstillet af orgelfirmaet Marcussen & Søn, Aabenraa. Kirkebøssen ved vestvæggen er forarbejdet af træ og beslået med jern. På kirkeloftet er der bevaret en ligbåre, som har været anvendt til at bære ligkisten på det sidste stykke vej til kirken.

Eksterne kilder og henvisninger 

 Hjarnø Kirke hos KortTilKirken.dk
 Hjarnø Kirke i bogværket Danmarks Kirker (udg. af Nationalmuseet)

Kirker i Hedensted Kommune
Kirker i Haderslev Stift
Kirker i Vejle Amt
Kirke
Total Commander

Total Commander er et filhåndteringsprogram til Windows. Det indeholder bl.a. en indbygget FTP-klient, et filsammenligningsværktøj, et multi-omdøbningsværktøj, mulighed for administration af netværkstilslutninger, avanceret fil- og indholdssøgning, associering af filtyper og pakkeprogrammer som zip, arj, lzh, rar, uc2, tar, gz, cab og ace.

Til at begynde med hed Total Commander Windows Commander, men navnet blev ændret i 2002 efter programmøren modtog et brev fra Microsoft der gjorde opmærksom på, at  "Windows" var et registreret varemærke.

Computerprogrammet er udviklet af Christian Ghisler fra Schweiz i Delphi 2 (32-bit version) og Delphi 1 (16-bit version). Programmet kan udvides af andre programmører gennem et åbent plugin-API og kan integrere eksterne programmer til at håndtere, fremvise og editere filer. Mange plugins er gratis tilgængelige, f.eks. yderligere pakkeprogram-formater og fremvisere for specielle formater. Andre plugins distribueres ligeledes som shareware, f.eks. understøttelse af CD/DVD-brændere.

Der findes også gratis versioner af Total Commander til Windows CE, PocketPC, Windows Mobile og Android.

Programmet er shareware – brugeren skal registrere det eller slette det indenfor 30 dage.

Programmet fylder omkring 5 Mb og findes i 64-, 32- og 16-bit versioner, til de forskellige versioner af Windows. Det kan også køres under Linux ved hjælp af Wine og på Mac OS X ved hjælp af CrossOver XI.

Referencer

Eksterne links 
 TotalCmd.dk – Dansk Total Commander side
 TotalCmd.info – Norsk Total Commander side
 TotalCmd.info – Svensk Total Commander side
 Totalcmd.net – Uofficielt plugin katalog (engelsk) 
 Total Commander officielle hjemmeside (engelsk)
 Total Commander Wiki (engelsk)

Windows-software
David Silverman

David Silverman (født 15. marts 1957 i New York City, USA) er tegnefilmsanimator, der har instrueret adskillige episoder af tv-serien The Simpsons og spillefilmen The Simpsons Movie.

Eksterne henvisninger 
 

Animatorer fra USA
The Simpsons
Personer fra New York
Vivild Idrætsforening

Vivild Idrætsforening (forkortet Vivild IF, VIF) er en idrætsforening beliggende i den lille østjyske by Vivild mellem Randers og Grenaa.  Foreningen blev stiftet den 7. juli 1939 og dens afdelinger har blandt andet fodbold, badminton, gymnastik, håndbold, petanque og tennis på programmet.

Ekstern kilde/henvisning
 Vivild IFs officielle hjemmeside

Fodboldklubber under DBU Jylland
Badmintonklubber i Danmark
Håndboldklubber i Danmark
Idrætsforeninger i Danmark
Tennisklubber i Danmark
Norddjurs Kommune
Etableret i 1939
Adaldag

Adaldag (ca. 900 – 28. april 988) var en munk i Benediktinerordenen og ærkebiskop i Hamborg-Bremen fra 937 til 988.

Adaldag genopbyggede Hamburg efter det første overfald af de slaviske obotritter. 
Den afsatte pave Benedikt 5. blev støttet af ham og tilbragte sine seneste år i Hamborg.
Han var kannik i Hildesheim, og kansler for Otto I. og blev af ham udnævnt til greve med alle forrettigheder over Hamborg. Han efterfulgte Unni som ærkebiskop i Hamborg. 

Adaldag udnævnte omkring 946 Liafdag til biskop af kirken i Ribe, Hared til biskop af kirken i Slesvig og Reginbrand til biskop af kirken i Århus, og kunne dermed optræde med lydbisper, såkaldte suffraganer ved kirkemødet i Ingelheim in 948. Han deltog i Otto 2.s togt mod Harald Blåtand.

Eksterne kilder/henvisninger 
 Kirkeleksikon for Norden af Fredrik Nielsen 1900
 genealogie-mittelalter.de 
 Ökumenisches Heiligenlexikon

Biskopper af Bremen
Biskopper fra Tyskland
Kirkehistorie
Sven Møller Kristensen

Sven Møller Kristensen (12. november 1909 – 3. august 1991) var en dansk litteraturforsker og forfatter. Som tekstforfatter arbejdede han sammen med komponisten Bernhard Christensen om bl.a. Jazzoratoriet De 24 Timer og Skolen på ho'det. Han skrev også teksten til "Sangen om Larsen", som indgik i Kjeld Abells drama Melodien der blev væk.
Han var tidsskriftet Dialogs første redaktør fra 1950-1952

I 1945 skrev Møller Kristensen teksten til Danmarks Frihedssang.

Litteratur 
 
 Sven Møller Kristensen: Den kødelige rationalisme. Artikler og vers 1936-79, Gyldendal 1979

Referencer 

Kulturradikale personer
Sangskrivere fra Danmark
Dansksprogede forfattere fra Danmark
Modtagere af Søren Gyldendal-prisen
Memantin

Memantin er et lægemiddel til behandling af moderat til svær Alzheimers sygdom og Lewy Body demens. Memantin er en NMDA-receptor antagonist, dvs. at stoffet binder til og blokerer for denne receptor.

Memantin blev oprindeligt udviklet af Eli Lilly i 1968. Pr. februar 2013 var der tre præparater med memantin på det danske marked:
Axura, fremstillet af Merz Pharma
Ebixa®, fremstillet af Lundbeck
Mentixa, fremstillet af HCS

Referencer

Eksterne henvisninger 
 Læs mere om Ebixa på medicin.dk

Lægemidler tilhørende nervesystemet
H. Lundbeck
Ricky Rubio

Ricard "Ricky" Rubio Vives (født 21. oktober 1990 i El Masnou, Barcelonaprovinsen) er en professionel spansk basketballspiller for Phoenix Suns. Han debuterede som den yngste nogensinde i den spanske liga, ACB, lidt over en uge før sin 15 års -fødselsdag, den 15. oktober 2005. 

Rubio, som er ca. 193 cm høj, spillede point guard for den spanske klub Joventut Badalona både i ACB, som er en af Europas stærkeste nationale ligaer, og Euroleague, der regnes for at være den stærkeste liga uden for NBA. Allerede i 2007/08-sæsonen blev han regnet for den stærkeste point guard i den spanske liga.

I august 2006 var han den dominerende spiller, da Spanien vandt det europæiske U16-mesterskab, bl.a. efter en indsats i finalen (der havde to overtidsperioder), hvor han scorede 51 points (bl.a. en buzzerbeater 3-pointsscoring fra midten af banen, der fremtvang den første overtid), tog 24 rebounds, leverede 12 assists og stjal bolden syv gange. Han blev udnævnt til turneringens Most Valuable Player.

Han blev draftet af Minnesota Timberwolves i 2009-draftens første runde med det femte valg. I 2017 skiftede han til Utah Jazz og fra 2019 har han spillet for Phoenix Suns.

Noter 
<div class="references-small">

Eksterne henvisninger 
 The Official Website
 Ricky Rubios  profil på ACB.com (på spansk)
 Reportaje El Mundo 
 Ricky Rubios profil på Euroleague.net
 The new Petrovic (artikel)
 SLAM Magazine (artikel)
 Ricky Rubios profil på Draftexpress

Basketballspillere fra Spanien
Olympiske sølvmedaljevindere fra Spanien
Olympiske bronzemedaljevindere fra Spanien 
Medaljevindere ved sommer-OL 2008 
Medaljevindere ved sommer-OL 2016